รัฐบาลไทย-ข่าวทำเนียบรัฐบาล-ดร.สุวิทย์ ประชุมรับฟังการรายงานความก้าวหน้าในการดำเนินงานจัดสรรงบประมาณ STRATEGIC FUND ประจำปีงบประมาณ 2563
วันพฤหัสบดีที่ 21 พฤษภาคม 2563
ดร.สุวิทย์ ประชุมรับฟังการรายงานความก้าวหน้าในการดําเนินงานจัดสรรงบประมาณ STRATEGIC FUND ประจําปีงบประมาณ 2563
ดร.สุวิทย์ ประชุมรับฟังการรายงานความก้าวหน้าในการดําเนินงานจัดสรรงบประมาณ STRATEGIC FUND ประจําปีงบประมาณ 2563
(7 พฤษภาคม 2563) ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) พร้อมด้วย นางสุวรรณี คํามั่น เลขานุการรัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม, ดร.อภิชัย สมบูรณ์ปกรณ์ โฆษกกระทรวงการอุดมศึกษา วิทยาศาสตร์ วิจัยและนวัตกรรม ,ศ.นพ.สุทธิพร จิตต์มิตรภาพ ประธานคณะกรรมการส่งเสริมวิทยาศาสตร์ วิจัยและนวัตกรรม, ศ.นพ.สุทธิพันธ์ จิตพิมลมาศ ผู้อํานวยการสํานักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.), ศ.นพ.สิริฤกษ์ ทรงศิวิไล ผู้อํานวยการสํานักงานการวิจัยแห่งชาติ (วช.) ,คณะผู้บริหาร อว. และทีมงานที่เกี่ยวข้อง ร่วมประชุมหารือเกี่ยวกับ“การรายงานความก้าวหน้าในการดําเนินงานจัดสรรงบประมาณ Strategic Fund ประจําปีงบประมาณ 2563”ผ่านระบบ VDO Conference - ZOOM Cloud Meetings ตามมาตรการ Social distancing ณ ห้องประชุม B ชั้น 18 อาคารอุดมศึกษา 1 สํานักงานปลัดกระทรวงการอุดมศึกษา วิทยาศาสตร์ วิจัยและนวัตกรรม (ถนนศรีอยุธยา)
โดย สํานักงานคณะกรรมการส่งเสริมวิทยาศาสตร์ วิจัยและนวัตกรรม (สกสว.) มีหัวข้อเสนอต่อที่ประชุม ดังนี้
1. ความก้าวหน้าการจัดสรรงบประมาณ Strategic Fund ประจําปีงบประมาณ 2563
2. ผลผลิตสําคัญที่คาดว่าจะได้รับ
3. ผลการดําเนินงาน
สําหรับความก้าวหน้าการจัดสรรงบประมาณ Strategic Fund ประจําปีงบประมาณ 2563ในภาพรวม ซึ่งจําแนกตาม Platform, แผนงาน, แผนงานสําคัญ, PMU และความสอดคล้องกับยุทธศาสตร์ชาติและแผนแม่บท โดยเหตุการณ์ที่สําคัญในปี 2563 ได้แก่ เดือนกุมภาพันธ์ (1) กสว. อนุมัติแผนปฏิบัติการ Program Management Unit (PMU) ปีงบประมาณ 2563 (2) กสว. กําหนดหลักเกณฑ์ว่าด้วยการใช้จ่ายเงินอุดหนุนของ PMU, เดือนมีนาคม 2563 (1) สกสว. รับงบประมาณจากกรมบัญชีกลาง (2) สกสว. ทํา MOA กับ PMU และหน่วยรับทุน, เดือนเมษายน 2563 (1) สกสว. เบิกจ่ายงบประมาณให้หน่วยรับทุน (2) สกสว. ปรับแผนและงบประมาณรองรับ COVID-19 ซึ่งงบประมาณดังกล่าวที่ได้รับมาถูกจัดสรรลงตามแผนงานสําคัญ (Flagship) 17 Program ตาม 4 Platform คือ 1.การพัฒนากําลังคนและสถาบันความรู้, 2.การวิจัยและสร้างนวัตกรรมเพื่อตอบโจทย์ท้าทายของสังคม, 3.การวิจัยและสร้างนวัตกรรมเพื่อเพิ่มขีดความสามารถการแข่งขัน, 4.การวิจัยและสร้างนวัตกรรมเพื่อการพัฒนาเชิงพื้นที่และลดความเหลื่อมล้ํา นอกเหนือจากนั้นยังรวมไปถึงการจัดการระบบ ววน. เพื่อรับมือกับโรคที่เกิดจากเชื้อไวรัส COVID-19 ในภาวะวิกฤตและหลังวิกฤตประกอบด้วย 4 มิติ ได้แก่
1. มิติวิทยาศาสตร์การแพทย์และการสาธารณะสุข หน่วยงานที่เกี่ยวข้องก็คือ สถาบันวิจัยระบบสาธารณะสุข (สวรส.) และ สํานักงานการวิจัยแห่งชาติ (วช.)
2. มิติของเศรษฐกิจและสังคม
3. มิติของการสื่อสารและการรับรู้
4. มิติของมาตรการและการเตรียมการทางด้าน Post crisis
โดย ผลของการดําเนินงานในการขับเคลื่อนแผนงานต่าง ๆ ที่กําหนดไว้ ถือเป็นการดําเนินงานที่มีความก้าวหน้าเป็นไปในทิศทางที่ออกแบบร่วมกัน ระหว่างหน่วยงานแต่ละหน่วยงาน สําหรับอุปสรรคจะมีติดขัดในเรื่องของการออกแบบระบบ การขาดกําลังคน การสื่อสาร คลี่คลายไปในทางที่ดีขึ้น และความท้าทายในการทํางานต่อไปคือ จะต้องทํางานให้มีความรวดเร็วมากยิ่งขึ้น เพื่อให้ทันต่อระยะเวลาที่เหลือ, การพัฒนาระบบ NRIIS, การทบทวนผลกระทบของปีงบประมาณ 2563 ใหม่ เนื่องจากมีการปรับแผนงบประมาณหลังสถานการณ์ COVID-19 รวมถึง Feed forward ผลการดําเนินงานในปีงบประมาณปี 2563 เพื่อปรับปรุงการดําเนินงานให้ต่อเนื่องในปีงบประมาณ 2564 รวมถึงวางแผนการดําเนินงานในปีงบประมาณ 2565 ต่อไป
ดร.สุวิทย์ได้ให้ความเห็นต่อที่ประชุมว่า สําหรับการประชุมในวันนี้ถือเป็นการซักซ้อมความเข้าใจ และทบทวนเรื่องต่าง ๆ เสียใหม่ เนื่องจากยังพบความบกพร่องในหลายส่วนงาน ซึ่งงบประมาณที่ได้รับมานั้นจะต้องนํามาทบทวนว่า ได้จัดสรรสําหรับการจัดทําโครงการที่ตอบโจทย์ตามที่เคยเสนอไว้หรือไม่ และจะต้องเร่งจัดสรรงบประมาณในส่วนที่ยังเหลือให้เป็นไปตามแผนงาน โครงการต่าง ๆ ที่ได้เสนอไว้ตั้งแต่ต้น และในปลายเดือนพฤษภาคมนี้ ผลการจัดสรรงบประมาณดังกล่าวจะต้องคืบหน้าไม่น้องกว่า 80% อย่างไรก็ตาม คาดว่ายังคงต้องมีการประชุมเพิ่มเติม เพื่อติดตามความคืบหน้าในครั้งต่อไปแน่นอน
เผยแพร่ : จิรายุ รุจิพงษ์วาที
ส่วนสื่อสารองค์กร
กระทรวงการอุดมศึกษา วิทยาศาสตร์ วิจัยและนวัตกรรม
โทรศัพท์ 0 2333 3700 ต่อ 3728 - 3732 โทรสาร 0 2333 3834
Facebook : @MHESIThailand
Call Center โทร.1313